b'\n_START_ARTICLE_\nCasanova de Mondois\n_START_SECTION_\nDescripci\xc3\xb3\n_START_PARAGRAPH_\nMasia de planta quadrada coberta a dues vessants amb el carener paral\xc2\xb7lel a la fa\xc3\xa7ana orientada a migdia. Consta de planta baixa i primer pis. La fa\xc3\xa7ana presenta un portal rectangular amb llinda de fusta i quatre finestres que es distribueixen entre el primer i el segon pis. A ponent presenta diverses finestres i a la banda de tramuntana s\'hi obre un portal. A la banda de llevant s\'hi adossen dos cossos, cada un d\'ells cobert a un vessant i units per un paret mitgera. Els materials constructius s\xc3\xb3n el granit vermell unit amb morter de cal\xc3\xa7.\n_START_SECTION_\nHist\xc3\xb2ria\n_START_PARAGRAPH_\nMasia situada a l\'extrem sud de l\'altipl\xc3\xa0 de Mondois, vora la frontera de Girona. L\'altipl\xc3\xa0 queda tallat per un terreny molt abrupte que baixa bruscament  vers la vall de Ter on el riu passa molt encaixat. La Casanova de Mondois actualment est\xc3\xa0 destinada com a centre de rehabilitaci\xc3\xb3 de toxic\xc3\xb2mans conegut pel "Patriarca". La masia no presenta cap dada constructiva que ens permeti datar la seva construcci\xc3\xb3 o possibles reformes.'